text: Íslandska flogfelagið Icelandair hevur í tíðindaskrivi í dag boðað frá, at tey frá fyrsta mai komandi ár fara undir regluliga ferða¬fólkaflúgving millum Keflavík og Vágar. Tey fara frá byrjan at flúgva fimm ferðir um vikuna, mánadag, mikudag, hósdag, fríggjadag og sunnudag. Fyrsta juni verður farið upp á seks ferðir um vikuna, tá eisini verður flogið leygardagar.
text: #000002
text: “Hetta eru sjálvandi stórtíðindi fyri Vága Floghavn, og eg hugsi fyri føroyingar sum heild. Vit fegnast sum vera man um, at Atlantic Airways fer undir at flúgva til New York, men flúgvingin hjá Icelandair letur upp fyri heilt øðrum møguleikum, serliga fyri innkomandi ferðslu”, sigur Regin I. Jakobsen, stjóri í Vága Floghavn.
text: #000003
text: “Icelandair flýgur til fimtan ferðamál í Norðuramerika, og við at Vága Floghavn gerst partur av rutunetinum hjá teimum verður munandi lættari hjá ferðandi úr Amerika og Kanada at leita sær hendan vegin, umframt úr so at siga øllum Europa. Eins og vit fyrr hava sæð vænta vit eisini í hesum føri, at ein nýggjur kappingarneyti á marknaðinum hevur við sær eitt heilt nýtt kundagrundarlag. Royndir okkara vísa, at nýggj flogfeløg í størstan mun byggja sína ferðslu á egin viðskiftafólk.
text: #000004
text: Icelandair fer at nýta flogfør av slagnum Bombardier Dash 8 Q400 til flúgvingina. Hesi taka 76 ferðandi og fer túrurin at taka umleið ein tíma og trý korter.
text: #000005
text: “Hetta er ógvuliga spennandi fyri menningina av føroyskari ferðavinnu, og tað er neyvan ivi um, at hetta fer at hava jaliga ávirkan á ferðslutølini hjá Vága Floghavn og føroyska ferðavinnu sum heild”, sigur Regin I. Jakobsen at enda.
text: #000006